Trump se declară convins că noul coronavirus e creat în laborator, deși serviciile secrete susțin că virusul nu este fabricat de om
Preşedintele Donald Trump s-a declarat joi convins că noul coronavirus ar fi avut originea într-un laborator de virusologie chinezesc, dar a refuzat să prezinte dovezi, crescând astfel nivelul tensiunilor în relaţia cu Beijingul pe subiectul originii bolii COVID-19, informează vineri Reuters şi AFP, citate de Agerpres.

Întrebat dacă a văzut dovezi care să îi confere un "grad ridicat de convingere" că virusul provine de la Institutul de Virusologie din Wuhan, preşedintele american a răspuns hotărât:"Da, am văzut", a spus Trump, refuzând însă să ofere detalii. "Nu vă pot spune asta. Nu am voie să vă spun asta".Institutul de Virusologie din Wuhan, susţinut de statul chinez, a respins acuzaţiile, iar mai mulţi oficiali americani au apreciat ca redusă probabilitatea veridicităţii acestor acuzaţii. Cei mai mulţi experţi cred că virusul îşi are originea într-o piaţă din Wuhan în care se vând animale sălbatice şi a trecut de la animale la oameni.


Trump declarase anterior că administraţia sa încearcă să stabilească dacă noul coronavirus provine din laboratorul din Wuhan, în urma unor informaţii apărute în media potrivit cărora acesta ar fi fost creat artificial în laborator sau ar fi scăpat dintr-un laborator."Acest lucru ar fi putut fi limitat în locul de origine şi cred că ar fi putut fi limitat foarte uşor", a mai declarat joi, la Casa Albă, preşedintele SUA. Preşedintele Trump a adăugat că ar putea, drept consecinţă, să impună Chinei "taxe vamale" punitive.Întrebat despre posibilitatea ca SUA să nu achite Chinei datoriile ca măsură de retorsiune, Donald Trump a răspuns: "Pot să o fac altfel. Eu pot face acelaşi lucru, dar altfel, impunând taxe vamale". Aşa cum a procedat deja în timpul disputei comerciale cu Beijingul, aminteşte AFP.Totodată, recent, preşedintele american a menţionat posibilitatea de a cere Chinei să plătească despăgubiri de miliarde de dolari pentru daunele cauzate de noul coronavirus.Donald Trump acuză în mod regulat China că nu spune adevărul cu privire la bilanţul real al victimelor epidemiei de COVID-19, în timp ce în SUA s-au înregistrat peste 62.000 de decese.Comunicat oficial al serviciilor secrete americane: Noul coronavirus nu este fabricat de om sau modificat geneticComunitatea de intelligence din Statele Unite nu crede că noul coronavirus este creat în laborator sau modificat genetic, relatează CNBC. Direcția de Informații din SUA a precizat, în cadrul unui comunicat oficial, că „intelligence-ul american se alătură consensului științific larg conform căruia virusul care produce COVID-19 nu a fost realizat în laborator de către oameni sau modificat genetic”.„Comunitatea de intelligence se alătură consensului științific larg conform căruia virusul care produce COVID-19 nu a fost realizat în laborator de către oameni sau modificat genetic”, a anunțat directorul Direcției de Informații americane într-un comunicat.„Comunitatea va continua să examineze cu rigurozitate informațiile care apar pentru a determina dacă epidemia a apărut prin contactul cu animale infectate sau dacă a fost vorba de un accident într-un laborator din Wuhan”, a adăugat acesta.Comunicatul contrazice rapoartele care sugerau că noul coronavirus a fost dezvoltat de cercetător chinezi pentru a fi folosit ca armă biologică. Spionii americani au încercat să afle dacă virusul care a cauzat pandemia globală a „scăpat” accidental dintr-un laborator chinez, însă nu au găsit nicio dovadă în acest sens.
[(('Înșelăciune',), 98), (('Reticență la vaccinare',), 260), (('Noua Ordine Mondiala',), 77), (('Armă biologică',), 256), (('Controlul populației',), 150), (('Supremația Românească',), 9), (('Remedii miraculoase',), 41), (('Plandemic',), 181), (('Satiră',), 310), (('Înșelăciune', 'Big Pharma'), 176), (('Remedii miraculoase', 'Religie'), 47), (('5G',), 67)]